|  |
| --- |
| **Criteria 7 : Facilities and Infrastructure** |
| **Req-7.7** | **:** | The university is shown to provide a physical, social, and psychological environment that is conducive for education,research, and personal well-being. |

**ผลการดำเนินงาน ระดับมหาวิทยาลัย**

**สภาพแวดล้อมทางกายภาพ**

การบริหารจัดการหอพัก มีอาคารที่ทำการสำนักงานหอพักอยู่ในบริเวณหอพักนักศึกษา ซึ่งเอื้อต่อการอำนวยความสะดวกให้แก่นักศึกษาทั้งในและนอกเวลาราชการ มีการบริหารจัดการหอพักให้มีความสะอาด สะดวกสบาย และปลอดภัย พร้อมจัดสิ่งอำนวยความสะดวกที่เอื้อต่อการเรียนรู้ ได้แก่ ระบบกระจายสัญญาณเพื่อให้นักศึกษาสามารถเข้าถึงระบบอินเตอร์เน็ตภายในห้องพักและบริเวณภายในตัวอาคารหอพัก เพื่อใช้เป็นแหล่งศึกษาค้นคว้าข้อมูล และมีสถานที่เหมาะสมเอื้อต่อการการเรียนรู้ได้อย่างมีคุณภาพ เช่น ห้องอ่านหนังสือ ลานอเนกประสงค์สำหรับจัดกิจกรรมการเรียนรู้ร่วมกันเป็นหมู่คณะ มีระบบโทรทัศน์วงจรปิด (CCTV) ติดตั้งทุกอาคารเพื่อการรักษาความปลอดภัย และมีระบบเตือนภัยฉุกเฉินในหอพัก สำหรับสภาพแวดล้อมทางกายภาพภายนอกในบริเวณกลุ่มอาคารหอพัก มหาวิทยาลัยได้จัดจ้างบริษัทเอกชนที่มีความชำนาญเกี่ยวกับงานภูมิทัศน์เข้าดำเนินการบำรุงดูแลรักษาสภาพภูมิทัศน์ให้มีความเป็นระเบียบเรียบร้อย สวยงาม โดยมีพนักงานของบริษัทเข้าปฏิบัติงานภายในพื้นที่หอพักนักศึกษาอย่างต่อเนื่อง

**สภาพแวดล้อมทางสังคม**

หอพักนักศึกษา มหาวิทยาลัยแม่โจ้ เป็นพื้นที่ที่เอื้อให้นักศึกษาได้รับประสบการณ์เรียนรู้ในด้านทักษะทางสังคมและทักษะชีวิตนอกเหนือจากการเรียนการสอนในชั้นเรียน เป็นสิ่งแวดล้อมทางการศึกษาที่มีความสำคัญต่อการหล่อหลอมและพัฒนาบุคลิกภาพของนักศึกษาให้สามารถปรับตัวในการใช้ชีวิตร่วมกับผู้อื่นในสังคมได้อย่างมีความสุข ทั้งยังเป็นแหล่งของการศึกษา อาศัย และเอื้ออาทร (Living Learning and Caring Center) เพื่อสนับสนุนการพัฒนานักศึกษาให้เป็นบัณฑิตที่สมบูรณ์ โดยมหาวิทยาลัยมีแนวทางสนับสนุนการสร้างสังคมในการอยู่ร่วมกัน ดังนี้

1. จัดนักศึกษาเข้าพักอยู่ร่วมกันตามกลุ่มสาขาวิชาที่เรียน เพื่อเอื้อประโยชน์ต่อการแลกเปลี่ยนเรียนรู้ร่วมกันระหว่างนักศึกษาที่ลงทะเบียนเรียนในรายวิชาเดียวกัน
2. ใช้ระบบกลุ่มในการกระตุ้นให้นักศึกษาเข้าเรียนตามตารางเรียน โดยกลุ่มนักศึกษาสาขาวิชาเดียวกันซึ่งอยู่ภายในหอพักเดียวกันจะเป็นผู้คอยกระตุ้นเตือนให้เพื่อนนักศึกษาไปเข้าเรียนตามตารางเรียนพร้อมๆ กัน
3. มีมาตรฐานการควบคุมภายในโดยมีบทลงโทษนักศึกษาผู้ละเมิด[ข้อห้ามของหอพักนักศึกษา](https://dorm.mju.ac.th/goverment/20111119104835_2011_dorm/Doc_25670321161803_945433.pdf) วิธีการลงโทษใช้ระบบการให้บริการแก่สังคมเนื่องจากนักศึกษาจะถูกลงโทษโดยการพัฒนาพื้นที่โดยรอบหอพักเพื่อให้เกิดความหลาบจำ เป็นการควบคุมและป้องปรามนักศึกษาไม่ให้กระทำผิดข้อห้ามของหอพักและความผิดอื่นๆ นำไปสู่การพัฒนาตนเองให้อยู่ในระเบียบวินัย ตลอดจนช่วยเสริมสร้างจิตสำนึกด้านจิตอาสาพัฒนาสังคมโดยส่วนรวม
4. งานหอพักให้ความสำคัญในการให้บริการแก่นักศึกษา โดยมีระบบสื่อสารรับฟังความต้องการ ข้อเสนอแนะ และข้อร้องเรียนของนักศึกษา ระบบเผยแพร่ข่าวสารของหอพักนักศึกษา ข่าวสารของกองพัฒนานักศึกษา ตลอดจนข่าวสารของหน่วยงานต่างๆ ที่มีความประสงค์จะสื่อสารกับนักศึกษาหอพักโดยตรงผ่านทางเฟสบุคและกลุ่มไลน์ภายในของแต่ละหอพัก

สำนักหอสมุดได้พัฒนาพื้นที่ทั้งหมดให้เป็นพื้นที่สร้างสรรค์ เป็นจุดศูนย์รวมที่สนับสนุนและส่งเสริมให้นักศึกษาเป็นนวัตกรและผู้ประกอบการ ตาม[กระบวนการบริการพื้นที่และสิ่งอำนวยความสะดวก](https://erp.mju.ac.th/openFile.aspx?id=NzAwMjY3&method=inline) โดยมีการกำหนดตัวชี้วัดตาม (Laging Indicator) ที่จะแสดงผลลัพธ์สุดท้ายของกระบวนการ คือ ค่าเฉลี่ยความพึงพอใจของผู้รับบริการด้านสถานที่และสิ่งอำนวยความสะดวก (ค่าเป้าหมาย 5 ผลลัพธ์ 5) รวมถึง ตัวชี้วัดนำ (Leading Indicator) ที่เป็นตัววัดที่แสดงให้เห็นถึงผลลัพธ์ของแต่ละกระบวนการ เพื่อผลักดันให้ตัวชี้วัดตาม (Laging Indicator) ประสพผลสำเร็จตามที่ได้ตั้งค่าเป้าหมายไว้ ในการให้บริการพื้นที่และสิ่งอำนวยความสะดวกที่**ส่งเสริมและสนับสนุนการเรียนรู้** โดยได้วางแผนเพื่อกำหนดรูปแบบการบริการพื้นที่ตามผล[การศึกษาความคาดหวังและความพึงพอใจของผู้รับบริการสำนักหอสมุด มหาวิทยาลัยแม่โจ้ ประจำปีงบประมาณ 2567](https://erp.mju.ac.th/openFile.aspx?id=Njk5NTU5&method=inline) ด้านสถานที่และสิ่งอำนวยความสะดวกเพื่อสนับสนุนการเรียนรู้ให้ตรงกับพฤติกรรมและความต้องการของผู้รับบริการที่เอื้อต่อ การเรียน การวิจัย และคุณภาพชีวิตส่วนบุคคล [รวมถึงผู้ที่มีความความต้องการพิเศษที่สามารถเข้ามาใช้บริการห้องสมุดได้อย่างปลอดภัย](http://lib.mju.ac.th/e-office/doccenter/file/2023/0001342.pdf) อีกทั้งมี[การบริหารจัดการพื้นที่ที่สามารถยืดหยุ่นเพื่อรองรับต่อกิจกรรมและพฤติกรรมของผู้รับบริการที่หลากหลาย](https://www.canva.com/design/DAGkacKw6a4/QzkiPU5OO1w6-B7nJLRzuw/view?utm_content=DAGkacKw6a4&utm_campaign=designshare&utm_medium=link2&utm_source=uniquelinks&utlId=hb2deeff009#1) ดังนี้

 ชั้นที่ 1 หรือที่เรียกว่า Business Zone เป็นพื้นที่ที่มุ่งเน้นการส่งเสริมทักษะด้านการเป็นผู้ประกอบการ (Entrepreneur) โดยได้จัดเตรียมพื้นที่ Co-Working Space และ Co-Maker Space เพื่อเป็นแหล่งเรียนรู้และฝึกประสบการณ์ในด้านการสร้างธุรกิจ โดยพื้นที่ดังกล่าวสามารถรองรับการจัดประชุมและกิจกรรม Workshop ทั้งในรูปแบบ Onsite, Online และ Hybrid พร้อมจัดเตรียมอุปกรณ์สนับสนุนที่จำเป็น ได้แก่ เครื่องคอมพิวเตอร์ iMac สำหรับการออกแบบผลิตภัณฑ์ และกล่องถ่ายภาพสินค้า (Studio Box) เพื่อใช้ในการนำเสนอผลิตภัณฑ์หรือผลงานของนักศึกษาได้อย่างมีประสิทธิภาพ นอกจากนี้ยังมีห้องค้นคว้ากลุ่ม (Group Study Room) ซึ่งภายในห้องได้ติดตั้ง Smart TV และกระดานไวท์บอร์ด เพื่อเพิ่มความสะดวกในการทำงานร่วมกันเป็นกลุ่ม และห้อง Smart Classroom ซึ่งจัดเตรียมอุปกรณ์ที่เหมาะสมสำหรับการเรียนการสอนหรือนำเสนอผลงานในรูปแบบออนไลน์ ทั้งนี้ยังมีพื้นที่จัดแสดงนิทรรศการที่เปิดโอกาสให้ผู้เรียนสามารถนำเสนอผลงานหรือกิจกรรมต่าง ๆ ได้อย่างเหมาะสม

และได้พัฒนาพื้นที่บริเวณชั้น 1 Zone [Think Space @MJU Library](https://erp.mju.ac.th/openFile.aspx?id=NzAwMzEw&method=inline) ถือเป็นการจัดสรรพื้นที่เพื่อส่งเสริมการสร้างสรรค์และนวัตกรรมที่มีบทบาทสำคัญในระบบนิเวศของมหาวิทยาลัยแม่โจ้ โดยมีวัตถุประสงค์เพื่อสนับสนุนการเรียนรู้ การแลกเปลี่ยนองค์ความรู้ และการพัฒนาความคิดสร้างสรรค์อย่างรอบด้าน พื้นที่ดังกล่าวเปิดโอกาสให้คณาจารย์ บุคลากร และนักศึกษา ได้เผยแพร่แนวคิด ผลงาน และนวัตกรรมใหม่ ๆ ตลอดจนเป็นเวทีในการแสดงออกซึ่งศักยภาพด้านการคิดริเริ่ม อันจะนำไปสู่การพัฒนาทักษะการคิดวิเคราะห์และการคิดนอกกรอบอย่างเป็นระบบ ภายใต้บทบาทของมหาวิทยาลัยกลุ่มที่ 2 ซึ่งมุ่งเน้นการพัฒนาเทคโนโลยีและนวัตกรรม พื้นที่ Think Space @MJU Library จึงทำหน้าที่เป็นศูนย์กลางในการขับเคลื่อน นวัตกรรม (Innovation) แรงบันดาลใจ (Inspiration) และแนวคิดสร้างสรรค์ (Idea) อันเกิดจากความร่วมมือของทุกภาคส่วน โดยมุ่งหวังให้เกิดผลงานวิชาการและนวัตกรรมที่สามารถนำไปประยุกต์ใช้ได้จริง และตอบสนองต่อความต้องการของชุมชนและสังคมอย่างมีประสิทธิภาพ

ชั้นที่ 2 หรือ **Quiet Zone** เป็นพื้นที่ที่เน้นการเรียนรู้และศึกษาค้นคว้าในบรรยากาศที่สงบ โดยอนุญาตให้มีการใช้เสียงในระดับเล็กน้อย พื้นที่ในชั้นนี้ได้รับการออกแบบให้มีความหลากหลายเพื่อตอบสนองความต้องการของผู้ใช้บริการในด้านการศึกษาและการพัฒนาองค์ความรู้ โดยมีพื้นที่นั่งอ่านกระจายอยู่ทั่วทั้งชั้น รวมถึงห้องศึกษาค้นคว้าสำหรับอาจารย์ (Lecturer Room) และห้องศึกษาค้นคว้าสำหรับนักศึกษาระดับบัณฑิตศึกษาและนักวิจัย (Graduate Student & Researcher Room) นอกจากนี้ ยังมีห้องค้นคว้ากลุ่ม (Group Study Room) ที่เหมาะสำหรับการทำงานร่วมกันเป็นทีม รวมถึงห้องค้นคว้าส่วนบุคคล (Study Room) สำหรับผู้ที่ต้องการความเป็นส่วนตัวในการศึกษา ห้อง **Mini Studio** ซึ่งเปิดโอกาสให้นักศึกษาได้แสดงออกถึงความสามารถและทักษะผ่านกิจกรรมต่าง ๆ เช่น การถ่ายทำคลิปวิดีโอหรือการถ่ายทอดสด นอกจากนี้ ยังมีมุมชมภาพยนตร์ (Movie Zone) จำนวน 8 เครื่อง โดยแต่ละเครื่องสามารถรองรับผู้ใช้บริการได้ 4 คน เพื่อให้ผู้ใช้บริการสามารถพักผ่อนในช่วงเวลาว่างได้อย่างเพลิดเพลิน อีกทั้งยังมีห้องอินเทอร์เน็ตและบริการคอมพิวเตอร์สำหรับการเรียนการทำรายงาน ซึ่งช่วยอำนวยความสะดวกในการศึกษา สำหรับการพักผ่อน ยังมีพื้นที่ **Nap Zone** ที่จัดเตรียมเก้าอี้โซฟาปรับเอนนอนได้จำนวน 5 ตัว เพื่อให้ผู้ใช้บริการสามารถพักผ่อนและผ่อนคลายจากการเรียนหรือการทำงานได้อย่างสบาย

ชั้นที่ 3 หรือ Silent Zone เป็นพื้นที่ที่ออกแบบมาเพื่อผู้ใช้บริการที่ต้องการความเงียบสงบสูงสุด เหมาะสำหรับการอ่านหนังสือและการศึกษาค้นคว้าเชิงลึก โดยภายในชั้นนี้มีพื้นที่นั่งอ่านที่เงียบสงบ ห้องค้นคว้ากลุ่ม (Group Study Room) ที่ติดตั้ง Smart TV และ Whiteboard เช่นเดียวกับชั้นอื่น ๆ นอกจากนี้ยังมีห้องดูหนังแบบกลุ่ม (Mini Theatre) สำหรับการพักผ่อน และพื้นที่จัดแสดงเอกสารจดหมายเหตุและเอกสารเฉพาะของมหาวิทยาลัยแม่โจ้ (Maejo University Archives and Special Collection) ซึ่งเป็นแหล่งข้อมูลสำคัญที่ใช้ในการศึกษาวิจัย และบริการ Chat GPT

ทั้งนี้ การใช้บริการในบางพื้นที่ เช่น ห้องค้นคว้ากลุ่ม ห้อง Smart Classroom หรือ Mini Studio นักศึกษาสามารถทำการจองล่วงหน้าผ่านระบบออนไลน์ของสำนักหอสมุด เพื่อความสะดวกและเพื่อการบริหารจัดการพื้นที่ให้เกิดประโยชน์สูงสุด การจัดสรรพื้นที่บริการทั้ง 3 ชั้นนี้ มุ่งเน้นตอบสนองความต้องการที่หลากหลายของผู้ใช้บริการ โดยเปิดโอกาสให้สามารถเลือกใช้พื้นที่ได้ตามลักษณะกิจกรรม ความสนใจ และเป้าหมายในการเรียนรู้ของแต่ละบุคคลอย่างเหมาะสมและมีประสิทธิภาพ ในแต่ละพื้นที่ที่สำนักหอสมุดได้ให้บริการนั้นมีการกำหนดเจ้าหน้าที่ผู้ปฏิบัติงานที่รับผิดชอบการให้บริการ ภาระหน้าที่ ขอบเขต และเป้าหมายของการให้บริการพื้นที่และสิ่งอำนวยความสะดวกเพื่อสนับสนุนการเรียนรู้ มี**การกำกับและติดตาม**การดำเนินงาน โดยรายงานผลการดำเนินงานทุก 6 เดือน และ 12 เดือน ต่อที่ประชุมคณะกรรมการบริหารสำนักหอสมุดเพื่อทราบและพิจารณาและมีการประเมินผลการดำเนินงานการให้บริการด้วยการศึกษาการประเมินความพึงพอใจของผู้รับบริการสำนักหอสมุดเป็นประจำทุกปี

ในปีการศึกษา 2567 สำนักหอสมุดได้ดำเนินการประเมินความพึงพอใจต่อคุณภาพการบริการด้านสถานที่และสิ่งอำนวยความสะดวก โดยผลการประเมินพบว่าได้รับคะแนนเฉลี่ย 4.24 ซึ่งอยู่ในระดับมากที่สุด แสดงให้เห็นถึงความพึงพอใจที่สูงจากผู้ใช้บริการ ทั้งนี้ สำนักหอสมุดได้ดำเนินการทบทวนและปรับปรุงการดำเนินงาน โดยนำข้อเสนอแนะจากผู้ใช้บริการมาใช้ในการวางแผนและปรับปรุงคุณภาพบริการอย่างเป็นระบบ ทั้งในด้านความปลอดภัย ความสะอาด ความสะดวกในการใช้บริการ และการบริหารจัดการพื้นที่ให้มีความยืดหยุ่นและรองรับการใช้งานได้หลายวัตถุประสงค์ เช่น การจัดพื้นที่นั่งอ่านแบบเดี่ยวเพิ่มขึ้น เพื่อรองรับนักศึกษาที่ต้องการความสงบในการอ่านหนังสือหรือทำงาน การเพิ่มแสงสว่างในพื้นที่บริการ โดยเฉพาะในพื้นที่ชั้น 2 โซนเก่า และระหว่างชั้นหนังสือ ให้มีความสว่างเพียงพอ การปรับพื้นที่พักผ่อน Nap Zone ให้มี
สิ่งอำนวยความสะดวกที่เหมาะสม พร้อมติดตั้งกล้องวงจรปิดเพื่อเพิ่มความปลอดภัย การปรับปรุงดังกล่าวจะถูกนำเสนอต่อที่ประชุมคณะกรรมการบริหารสำนักหอสมุดเพื่อทราบและพิจารณาโดยมุ่งหวังให้การบริการมีประสิทธิภาพและตอบสนองต่อความต้องการของผู้ใช้บริการได้อย่างครบถ้วน

สำนักหอสมุดยังได้จัดกิจกรรม "[Big Cleaning Day](https://erp.mju.ac.th/openFile.aspx?id=NzAwMTAz&method=inline)" เมื่อวันที่ 5 กรกฎาคม 2567 และวันที่ 27 พฤศจิกายน 2567 เพื่อสร้างสภาพแวดล้อมที่ดี ทั้งภายในและภายนอกอาคาร เพื่อส่งเสริมและฟื้นฟูสภาพแวดล้อมการเรียนการทำงานให้มีสุขลักษณะที่ดี โดยในกิจกรรม "Big Cleaning Day" มีการทำความสะอาดทั้งภายในและภายนอกอาคาร ซึ่งรวมถึงการล้างแผ่นกรองอากาศของเครื่องปรับอากาศ เพื่อให้สภาพอากาศภายในห้องสมุดดีขึ้น และได้ดำเนินการทำความสะอาดภายนอกอาคารที่เป็นพื้นที่ทั่วไปและพื้นที่สีเขียว ทำให้สภาพแวดล้อมโดยรอบห้องสมุดมีความสะอาด สวยงาม มีความพร้อมในการให้บริการแก่นักศึกษา
เป็นการเสริมสร้างบรรยากาศที่ดีที่เอื้อต่อการเข้าใช้บริการ

**สภาพแวดล้อมทางจิตใจ**

สำหรับหอพักนักศึกษา ได้จัดเตรียมบุคลากรร่วมกับคณะกรรมการหอพักซึ่งเป็นนักศึกษารุ่นพี่ คอยดูแลความเป็นอยู่ของนักศึกษาหอพักตลอด 24 ชั่วโมง ลักษณะของการปฏิบัติงานจะอยู่ในรูปแบบของพี่ดูแลน้องเพื่อเสริมสร้างความรู้สึกที่ดีทางด้านจิตใจจากความเอื้ออาทรของผู้ปฏิบัติที่มีต่อนักศึกษาหอพัก โดยนักศึกษาจะเรียกบุคลากรผู้ปฏิบัติงานว่า “แม่หอ” และเรียกคณะกรรมการหอพักว่า “พี่ชั้น” จึงเปรียบเสมือนเป็นบุคคลในครอบครัวคอยดูแลซึ่งกันและกัน ซึ่งก่อให้เกิดผลดีต่อสภาพจิตใจของนักศึกษา

1. มี[ประกาศแต่งตั้งที่ปรึกษาหอพัก แ](https://dorm.mju.ac.th/goverment/20111119104835_2011_dorm/Doc_25670321161453_343986.pdf)ละ[ประกาศแต่งตั้งคณะกรรมการหอพัก](https://dorm.mju.ac.th/goverment/20111119104835_2011_dorm/Doc_25670321155635_980160.pdf) ซึ่งเป็นนักศึกษารุ่นพี่ประจำอยู่ทุกชั้นในทุกๆ หอพัก ซึ่งที่ปรึกษาหอพัก และคณะกรรมการหอพักสามารถให้คำปรึกษาเบื้องต้นแก่นักศึกษาหอพักเกี่ยวกับการเรียน การค้นคว้าหาความรู้ในรายวิชาที่เรียน แนวทางการใช้ชีวิตร่วมกับผู้อื่น ตลอดจนช่วยกำกับดูแลสภาพความเป็นอยู่ของนักศึกษาให้สามารถปรับตัวเข้าอยู่ในสังคมชาวหอพักได้อย่างมีความสุข
2. งานหอพักจัดเตรียมห้อง[ศูนย์บริการให้คำปรึกษา](https://dorm.mju.ac.th/goverment/20111119104835_2011_dorm/Doc_25660323115722_489251.pdf)ไว้ภายในกลุ่มอาคารหอพักนักศึกษา โดยนักศึกษาชายจัดเตรียมไว้ภายในหอพักเทพนฤมิต ส่วนนักศึกษาหญิงจัดเตรียมไว้ภายในหอพักรัตมา เพื่อเป็นสถานที่รองรับนักศึกษาที่เกิดปัญหาด้านการเรียน สภาพปัญหาจากการปรับตัวในการใช้ชีวิตภายในมหาวิทยาลัย ปัญหาด้านอารมณ์ ความเครียด และปัญหาส่วนตัวต่างๆ รวมถึงการให้คำแนะนำเกี่ยวกับเชาว์ปัญญา การศึกษาต่อในระดับที่สูงขึ้น เป็นต้น

มหาวิทยาลัยได้จัดพื้นที่ในการให้บริการด้านอาหารและเครื่องดื่ม ภายในโรงอาหารเทิดกสิกร โดยมีการจัดพื้นที่จำหน่ายอาหารที่มีหลายหลายประเภท มีการจัดสภาพแวดล้อมที่เหมาะสมและถูกสุขลักษณะ ผู้ใช้บริการสามารถใช้เป็นจุดพักรับประทานอาหาร การพักผ่อนหย่อนใจ รวมถึงมีพื้นที่ในการจัดกิจกรรมต่างๆ โดยมีห้องประชุมที่ชั้น 2 มีลานเวทีดินสำหรับรองรับการจัดกิจกรรมของนักศึกษา รวมถึงการให้หน่วยงานภายนอกสามารถเข้ามาจัดกิจกรรมบริเวณโดยรอบอาคาร มีการอำนวยความสะดวกสำหรับผู้พิการที่มาใช้บริการ มีจุดบริการน้ำดื่มฟรี จุดล้างมือ ห้องน้ำ ทีวี จุดจอดรถ และมีการจัดภูมิทัศน์บริเวณรอบอาคารให้สวยงามอยู่เสมอ

มหาวิทยาลัยมีการจัดสภาพแวดล้อมทางจิตใจ (phychological) ที่เอื้อต่อคุณภาพชีวิตส่วนบุคคล (personal wellbeing) โดยจัดให้มีห้องให้คำปรึกษา [ณ ห้องแนะแนวและศูนย์ให้บริการและสนับสนุนนักศึกษาพิการ](https://guide-guidance.mju.ac.th/goverment/20111119104834_guide.guidance/Doc_25660323103118_988987.pdf) ชั้น 1 อาคารอำนวย ยศสุข [ห้องงานทุนการศึกษาและให้คำปรึกษา](https://guide-guidance.mju.ac.th/goverment/20111119104834_guide.guidance/Doc_25660323103841_671471.pdf) ชั้น 2 อาคารอำนวย ยศสุข และ[หอพักรัตมา](https://guide-guidance.mju.ac.th/goverment/20111119104834_guide.guidance/Doc_25660323103848_990003.pdf) ซึ่งมีเจ้าหน้าที่ให้บริการ ตาม[ขั้นตอนในการให้คำปรึกษา](https://erp.mju.ac.th/openFile.aspx?id=NDk3MTE2&method=inline) ซึ่งในปีการศึกษา 2567 มีนักศึกษามาใช้บริการ [จำนวน 367 ราย](https://erp.mju.ac.th/openFile.aspx?id=Njk5NDk4&method=inline)

การให้บริการด้านสุขภาพอนามัย งานอนามัยและพยาบาล ตั้งอยู่บริเวณชั้น 1 อาคารอำนวย ยศสุข ใกล้กับที่จอดรถเพื่อความสะดวกในการให้บริการและการเคลื่อนย้ายผู้ป่วย มี[จุดจอดรับสำหรับนักศึกษาพิการ มีทางลาดบริเวณจุดจอดรถ](file:///C%3A%5CUsers%5CPraphaphan%5CDownloads%5C%E0%B8%A3%E0%B8%B9%E0%B8%9B%E0%B8%A0%E0%B8%B2%E0%B8%9E%E0%B8%9B%E0%B8%A3%E0%B8%B0%E0%B8%81%E0%B8%AD%E0%B8%9A%5C%E0%B8%A0%E0%B8%B2%E0%B8%9E%E0%B8%9B%E0%B8%A3%E0%B8%B0%E0%B8%81%E0%B8%AD%E0%B8%9A%2067%20%28%E0%B8%97%E0%B8%B2%E0%B8%87%E0%B8%A5%E0%B8%B2%E0%B8%94%2C%E0%B8%97%E0%B8%B5%E0%B9%88%E0%B8%88%E0%B8%AD%E0%B8%94%E0%B8%A3%E0%B8%96%29.pdf) สำหรับผู้รับบริการที่ต้องใช้รถเข็น หรือเปลนอน และมีราวจับทั้ง 2 ข้าง เพื่อให้เกิดความสะดวกและปลอดภัย

มหาวิทยาลัยมีนโยบายในการจัดสภาพแวดล้อมของมหาวิทยาลัย เพื่อให้เป็นแหล่งเรียนรู้ตลอดชีวิต มีการวางแผนและดำเนินการจัดสภาพแวดล้อมให้เหมาะสมกับการเรียนรู้ของนักศึกษา ทั้งในห้องเรียนและนอกห้องเรียน จัดให้มีพื้นที่สำหรับการจัดกิจกรรมและนิทรรศการต่าง ๆ สร้างบรรยากาศการเรียนรู้ และจัดห้องเรียนให้มีประโยชน์ใช้สอยได้มากขึ้น มีการระบายอากาศ และแสงสว่างที่เพียงพอ มีการออกแบบตกแต่งห้องเรียน อาคารสถานที่ เพื่อให้ตอบสนองต่อการใช้งานพื้นที่ให้สามารถเรียนรู้ได้ทั้งแบบกลุ่มและแบบเดี่ยว การจัดสภาพแวดล้อมด้านกายภาพ ไฟฟ้าแสงสว่างพื้นที่ต่าง ๆ ในมหาวิทยาลัยอย่างเพียงพอ มีการดูแลตกแต่งภูมิทัศน์ให้มีความสวยงามต่อเนื่องตลอดทั้งปี เป็นมหาวิทยาลัยสีเขียว (Green University) มุ่งสู่ Eco University รวมถึงการบริหารจัดการพื้นที่อย่างเหมาะสม การจัดการขยะ การจัดการด้านพลังงาน และพลังงานทดแทนอย่างมีประสิทธิภาพ ตลอดจนการจัดการจราจรและจัดพื้นที่จอดรถอย่างเพียงพอ การจัดอาคารสถานที่ ห้องน้ำ ลิฟท์ สำหรับผู้พิการหรือผู้บกพร่องทางร่างกายครบทุกอาคาร

มหาวิทยาลัยคำนึงถึงความปลอดภัยของนักศึกษา บุคลากร นักวิจัยและผู้มีส่วนได้เสีย โดยมีการตรวจสอบอาคารสถานที่ กำหนดมาตรการการป้องกันเหตุต่าง ๆ มาตรการด้านการรักษาความปลอดภัยอาคาร หอพักนักศึกษา และจัดพนักงานรักษาความปลอดภัยสายตรวจออกตรวจพื้นที่ทั้งในและนอกเวลาราชการ (ผลัดกลางวันและกลางคืน) มีการเฝ้าระวังเหตุการณ์ผ่านระบบกล้องวงจรปิด CCTV ที่ติดตั้งครอบคลุมในพื้นที่ของมหาวิทยาลัย ตลอด 24 ชั่วโมง มีการบำรุงรักษาและการปรับปรุงซ่อมแซมให้มีสภาพพร้อมใช้งาน และเพิ่มประสิทธิภาพของระบบกล้องวงจร เพื่อให้สามารถระงับเหตุหรือแก้ไขได้ทันท่วงที มีการควบคุมและติดตามการปฏิบัติงานของพนักงานรักษาความปลอดภัยให้เป็นไปตามสัญญาจ้าง มีการประสานงานและบูรณาการการทำงานร่วมกับหน่วยงานที่เกี่ยวข้อง ทั้งหน่วยงานภายใน และภายนอก ในการตรวจสอบดูแลความปลอดภัยในชีวิตและทรัพย์สินของนักศึกษาและบุคลากร เช่น เทศบาลเมืองแม่โจ้ สภ.แม่โจ้ เป็นต้น

**ผลการดำเนินงาน ระดับคณะ**

คณะผลิตกรรมการเกษตร ได้มีการ.......

**ผลการดำเนินงาน ระดับหลักสูตร**